Source: http://docplayer.fi/2747765-Turvallisuusjohtamismalli-pk-yrityksille.html
Timestamp: 2016-10-21 11:37:27+00:00
Document Index: 11982494

Matched Legal Cases: ['kko ', 'kko ', 'kko ', 'KKO ', 'KKO ', 'kko ']

⭐Turvallisuusjohtamismalli pk-yrityksille:
Turvallisuusjohtamismalli pk-yrityksille:
Download "Turvallisuusjohtamismalli pk-yrityksille:"
1 TAMPEREEN TEKNILLINEN YLIOPISTO Turvallisuusjohtamismalli pk-yrityksille: Pienyrityksen työturvallisuuskehä ja Pk-yritysten turvallisuuden hallinta TSR Hankkeen loppuraportti ISBN Pertti Palukka Sanna Anttila2 Tiivistelmä Turvallisuusjohtamismalli pk-yrityksille Pertti Palukka ja Sanna Anttila Tampereen teknillinen yliopisto turvallisuuden johtaminen ja suunnittelu -yksikkö, 2011 Pienyrityksissä korostuvat kiireellisesti hoidettavat asiat, kuten tilaushankinnat ja -sopimukset, asiakaspalvelu, laatutyö sekä työntekijöiden johtaminen. Tällöin työturvallisuusasioihin ei juuri jää aikaa eikä ole rahallisia resursseja. Turvallisuuden hallintaan ja/tai johtamiseen on olemassa hyvin paljon erilaisia menetelmiä ja työkaluja, jotka soveltuvat suurille yrityksille niiden vaatiman ison resurssipanostuksen vuoksi. Turvallisuustoiminnan kehittämiseksi tarvitaan pienissä ja keskisuurissa yrityksissä niille soveltuva johtamismalli. Hankkeen tavoitteena oli kehittää yksinkertainen turvallisuusjohtamismalli pk-sektorin yrityksille sekä selvittää pienyrityksissä tehtyä turvallisuustoimintaa. Hanke Turvallisuusjohtamismalli pk-yrityksille käynnistyi tammikuussa 2010 ja on kestänyt puolitoista vuotta. Hankkeen toteutuksesta on vastannut Tampereen teknillisen yliopiston turvallisuuden johtamisen ja suunnittelun -yksikkö. Hankkeen aineisto perustuu kuuteen yritykseen, joista neljä edusti metalli- ja koneteollisuutta, yksi oli putkieristystä harjoittava yritys sekä yksi sisustuspatjoja ja -peitteitä valmistava yritys. Yritysten turvallisuustoiminnan selvittämiseksi käytettiin menetelminä haastatteluja, keskusteluja ja havainnointia, joiden avulla selvitettiin hyviä käytäntöjä, ongelmia ja pullonkauloja. Niiden perusteella saatiin käsityksiä tarvittavasta turvallisuuden hallintamallista. Aineistona on käytetty myös eri maissa pk-yrityksille julkaistuja työturvallisuusoppaita, kehitettyjä turvallisuusjohtamismenetelmiä ja työkaluja. Sisältöanalyysin avulla selvitettiin työturvallisuuden keskeisiä aihealueita sekä yksinkertaisia johtamismenettelyjä, joiden perusteella hahmoteltiin turvallisuuden johtamistyökalua. Hankkeen tuloksena lukuisten analysointien ja iterointien seurauksena syntyi pienyrityksille suunnattu johtamismalli Pienyrityksen työturvallisuuskehä sekä laajempi ohjekirja Pk-yrityksen turvallisuuden hallinta. Pienyrityksen työturvallisuuskehä koostuu kolmesta osiosta, jotka ovat: tapaturmien torjunta, varautumissuunnitelma ja henkilöstön perehdyttäminen. Tapaturmien torjunnalla ymmärretään lähinnä ennakoivaa vaarojen arviointia, jota varten kehitettiin kartoituslomake. Varautumissuunnitelmalla tarkoitetaan erilaisia poikkeustilanteita, jotka vaativat ennakkovarautumista esimerkiksi ensiapuun ja häiriöihin sekä niissä toimimiseen. Henkilöstön perehdyttämisen ja kouluttamisen tavoitteena on riskitietoisuuden lisääminen, turvallisen toiminnan aikaansaaminen niin yksilö- kuin yritystasolla sekä kaikkien osallistumisen varmistaminen työturvallisuustyöhön. Pienyritysten työturvallisuuskehästä tehtyä laajennettu versiota kutsutaan Pk-yritysten turvallisuuden hallinta -malliksi, jossa kuvataan tarkemmin ja laajemmin turvallisuuden johtamista ja vaarojen arviointia. Mallissa on kolme vaihetta: turvallisuustoiminnan toteutus, työturvallisuussuunnitelma ja työpaikan tarkastelu. Turvallisuustoiminnan toteutus kattaa työturvallisuuskehän asioita, mutta siinä selitetään tarkemmin vaarojen kartoitusta ja esitetään esimerkkejä. Työturvallisuussuunnitelmassa kuvataan tärkeitä asioita, kuten kehittämiskohteita, vähennettäviä vaaratekijöitä, tarvittavia resursseja sekä tavoitteiden saavuttamiseksi tarvittava hyvä taktiikka. Työpaikan tarkastelussa arvioidaan työturvallisuusjärjestelyjen tehokkuutta. Lisäksi muistutetaan kaikkien osallistumisesta sekä työturvallisuusasioiden viestinnästä, jotka ovat avainasemassa parannettaessa turvallisuutta. Tutkimushankkeessa mukana olleet pienyritykset osallistuivat mallin ja ohjekirjan kehittämiseen. Lopputuloksena syntyneitä mallia sekä ohjekirjaa pidettiin yrityksissä onnistuneina, koska ne täyttävät selkeyden ja helppokäyttöisyyden vaatimukset ja niitä voi käyttää ilman ulkopuolisia asiantuntijoita.3 Alkusanat Hankkeen Turvallisuusjohtamismalli pk-yrityksille lähtökohtana on ollut kehittää pienyrityksille soveltuva menetelmä tai paremminkin työkalu, jonka avulla yrityksissä voidaan arvioida, tarkastella ja parantaa työturvallisuustoimintaa. Tämä käsillä oleva raportti kuvaa hankkeen turvallisuusjohtamismalli pk-yrityksille eri vaiheita, joissa on selvitetty tilanteita, saatu virikkeitä sekä tehty päätelmiä mallin kehittämistyössä. Hanke käynnistyi tammikuussa 2010 ja on kestänyt puolitoista vuotta. Hankkeen toteutuksesta on vastannut Tampereen teknillisen yliopiston turvallisuuden johtamisen ja suunnittelun -yksikkö. Tämä käsillä oleva raportti kuvaa pääpiirteittäin projektin pk-yritysten turvallisuusjohtamismallin kehittämisvaiheet sekä sen tuloksena syntyneet työkalut: Pienyrityksen työturvallisuuskehä sekä Pk-yritysten turvallisuuden hallinta. Tämän hankkeen on mahdollistanut Työsuojelurahasto rahoittamalla projektia, mistä kiitämme TSR:a. Samoin kiitokset kuuluvat hankkeeseen osallistuneille yrityksille: Tampereen Terästyö Oy, Eristysliike Kolu ky, Kirstuan Sorvaamo Oy, Rautakeisarit Oy, T-Robot Oy ja Laatupeite Oy. Yhteistyö osallistuvien yritysten henkilöstön kanssa on tuottanut pienyritysten turvallisuuden hallinnan työvälineet, mistä olemme kiitollisia heille. Aktiivisesta yhteistyöstä ansaitsee erityiskiitoksen Arto Sulin Tampereen Terästyö Oy:stä. Hankkeen tukena ja apuna on ollut ohjausryhmä, johon ovat kuuluneet johtaja Riitta-Liisa Lappeteläinen TSR, päällikkö Mika Liuhamo TTL, tehtaan johtaja Arto Sulin Tampereen Terästyö Oy, toimitusjohtaja Matti Kulmala T-Robot Oy, työnjohtaja Harri Lehto Eristysliike Kolu ky, toimitusjohtaja Marko Rajamoisio Rautakeisarit Oy, toimitusjohtaja Kari Lehtimäki Laatupeite Oy, professori Kaija Leena Saarela TTY ja tutkija Päivi Hämäläinen TTY/VTT. Ohjausryhmän harvoista kokoontumiskerroista huolimatta olemme kiitollisia saaduista neuvoista. Hankkeen vastuullisena johtajana on toiminut professori Kaija Leena Saarela. Tampereella Pertti Palukka Sanna Anttila4 Sisällysluettelo 1. Johdanto Hankkeen tavoitteet Tausta Menetelmä ja aineisto Hankkeen toteutus ja tulokset Kirjallisuuskatsaus Arvioita käytetyistä malleista Yrityshaastattelut Hankkeen anti yrityksille Mallin luominen Pienyrityksen työturvallisuuskehä Vaarojen kartoitus Varautumissuunnitelmassa huomioitavia asioita Turvallisuustoiminta Pienyrityksen työturvallisuuskehän käytettävyys Pk-yritysten turvallisuuden hallinta Yhteenveto Lähdeluettelo Liitteet5 1 1. Johdanto Työelämän nopea tahti edellyttää yritysten sopeutumista muuttuviin markkinatilanteisiin, joissa vaaditaan kasvua ja kilpailukykyä. Pystyäkseen vastaamaan näihin haasteisiin on yritysten työ- ja toimintaympäristön oltava sellaisessa tilassa, jossa henkilöstön, tekniikan ja organisaation vuorovaikutuksella aikaansaadaan tuottavuutta ja tehokkuutta sekä ylläpidetään (työ)turvallisuutta. Tämä kaikki koskettaa myös keskisuuria ja pieniä yrityksiä, joissa turvallisuuden huomiointi on jäänyt taka-alalle. Turvallisuuden hallintaan ja/tai johtamiseen on olemassa hyvin paljon erilaisia menetelmiä ja työvälineitä, jotka ovat lähinnä suunnattu suurille yrityksille. Niiden vaatima resurssipanos on pienelle työpaikalle aivan liian suuri, joten pienyritykset tarvitsevat oman niille soveltuvan turvallisuusmenettelytavan ja kartoitusmenetelmän. Lisäksi työturvallisuuden kehittäminen on tähdännyt lähinnä järjestelmien kehittämiseen eikä se siten sovellu pientyöpaikoille. Yleisesti turvallisuusjohtamisella tarkoitetaan pyrkimystä kokonaisvaltaiseen turvallisuuden hallintaan sekä hyvän turvallisuuskulttuurin luomiseen. Toisin sanoen turvallisuusjohtamisella tarkoitetaan määrätietoista ja järjestelmällistä turvallisuustoiminnan suunnittelua ja käytännön toteutusta. Siinä yhdistyvät menettelytapojen, toimintojen ja ihmisten johtaminen. Keskeisinä turvallisuusjohtamisessa ovat ennakoiva ja korjaava toiminta, joilla tähdätään työympäristön jatkuvaan parantamiseen. Siten turvallisuusjohtaminen kattaa yrityksen kaikki turvallisuuteen, terveellisyyteen ja työhyvinvointiin liittyvät asiat ja sen avulla pyritään löytämään työyhteisön toiminnasta ongelmia, kuormitusta ja vaaratilanteita aiheuttavia tekijöitä. Kohde on turvallinen, mikäli siihen liittyvät riskit ovat hyväksyttäviä ja hallinnassa. Turvallisuuden hallinnan työvälineillä voidaan tehostaa kaikkia edellä mainittuja asioita ja sitä kautta myös johtamista. Työvälineistä on hyötyä pienyritykselle vasta silloin, kun toimintatapoja halutaan kehittää yhteisten (turvallisuus)periaatteiden mukaan. Toiminta- ja hallintaperiaatteiden saaminen jokapäiväiseksi toiminnaksi edellyttää teoriaa, menetelmiä ja työvälineitä. Hankkeen toteutuksessa oli kolme vaihetta. Ensimmäisessä vaiheessa selvitettiin kirjallisuuskatsauksen ja haastattelujen avulla toteutettua turvallisuusjohtamista. Toisessa vaiheessa kehitettiin pk-yritysten turvallisuusjohtamiselle toimintatapaa, jossa keskeisenä ajatuksena oli saada aikaan yksinkertainen ja selkeä malli. Viimeisessä osassa testattiin kehitettyä työturvallisuuden hallintamallia yrityksissä. Tämän kehittämis- ja testaustyön seurauksena laadittiin lopulta kaksi mallia: Pienyrityksen työturvallisuuskehä ja Pk-yritysten turvallisuuden hallinta. Ensiksi mainittu on juuri tarkoitettu ennen kaikkea pienyrityksille, koska se on selkeä, yksinkertainen ja helppo käyttää. Pk-yritysten turvallisuuden hallinta -malli sisältää enemmän tietoa turvallisuustoiminnasta sekä laajemmat perustelut työturvallisuustoiminnan tärkeydelle.6 2 1.1 Hankkeen tavoitteet Tämän hankkeen keskeisenä tavoitteena oli löytää yhdessä pienyritysten kanssa toimiva ratkaisu turvallisuusjohtamisen malliksi. Tavoitteena oli saada malli osaksi liiketoiminnan johtamista säästäen yrityksen resursseja. Hankkeen tavoitteena oli: kehittää yksinkertainen turvallisuusjohtamismalli pk-sektorin yrityksille parantaa sekä yritysten toimintaa että turvallisuuden hallintaa tarkastelemalla turvallisuusjohtamista osana johtamista Hanketta selventäviä tutkimuskysymyksiä olivat: miten pienyritysten toiminnassa on huomioitu turvallisuuden hallinta ja mitä se aiheuttaa? mitkä ovat turvallisuusjohtamisen piirteet ja käytännön ilmenemismuodot osallistuvissa yrityksissä ja miten ne poikkeavat toisistaan? miten pk-yritysten turvallisuustoiminnassa sovitetaan yhteen strategisia ja taktisia asioita? Selvityksen tarkoituksena on tarkastella pienyritysten mahdollisia turvallisuusjohtamisen käytäntöjä. Lisäksi pyritään selvittämään yritysten onnistumisia turvallisuuden hallinnassa: miten silloin on toimittu, mitä edellytyksiä se on vaatinut esim. millaisia turvallisuusjärjestelyjä. 2. Tausta Työtapaturmien lukumäärä on ollut suhteellisen vakio pitkään, mutta luku on kääntynyt selvään nousuun vuodesta 2005 lähtien (kuvio 1). Syitä nousuun on etsitty täyskorvattavuudesta ja noususuhdanteesta. Kuitenkin suuryrityksissä tapaturmataajuus on alentunut ja lähestyy nollaa jo useassa niistä (vuosikertomus: Neste, UPM, Boliden,...). Tästä voidaan päätellä, että pk-sektorin 1 työtapaturmien lukumäärä on ollut oletettua korkeampi ja edelleen kasvanut suhteellisesti enemmän. Tämä tilanne on ymmärrettävä turvallisuusjohtamiseen tehtyjen panosten valossa, sillä suuryrityksissä on resursoitu turvallisuuteen, kun taas pienyrityksissä ei ole vastaavaa turvallisuustietämystä, -asiantuntijoita eikä sopivaa materiaalia. Pienten ja keskisuurten yritysten turvallisuustason kohottamiseksi tarvitaan niille soveltuva toimintamalli Yhteensä Palkansaajat Yrittäjät Kuvio 1. Työtapaturmien lukumääriä vuosina (TVL 2010) 1 pk-sektorin yrityksessä on henkilöstöä enintään 250 (Tilastokeskus).7 3 Nykyiset turvallisuusjohtamisjärjestelmät ja/tai -mallit ovat liian vaikeaselkoisia ja byrokraattisia pienyritysten tarpeisiin sekä niiden luonnin pelätään aiheuttavan kustannuksia (Niven 2000). Selvityksissä on käynyt ilmi, että turvallisuusjohtamisen nykyiset käytännöt eivät sovellu sellaisenaan pk-sektorin yrityksiin (Rantanen et al. 2007; Hämäläinen & Anttila 2008). Aivan vastaavanlaisiin johtopäätöksiin on tultu useassa EU:n jäsenmaassa, joissa havaittiin nykyisten turvallisuuden hallintamallien vaikea toteuttaminen pienyrityksissä (Birgersdotter et al. 2002; HSE 2007; Sørensen et al. 2007). Siten yritysten koolla on selvä vaikutus työsuojeluun tasoon: mitä pienempi (etenkin pienyritys), sitä vähemmän käytetään aikaa turvallisuustoimintojen kehittämiseen ja ylläpitämiseen verrattuna suuryrityksiin. Pienyritysten turvallisuuden heikko hallinta on seurausta resurssien niukkuudesta tai vähäisestä käytöstä turvallisuusasioihin, joilla on siten vaikutusta kohonneeseen onnettomuusuhkaan ja riskiin (Kines 2001; Champoux & Brun 2003). Koska toiminnan jatkuvuuden varmistaminen vaatii yleensä pienyrityksen lähes kaikki resurssit käyttöönsä, niin turvallisuusasiat jäävät sivuun päivittäisessä olemassaolon taistelussa (Fabiano et al. 2004; Sørensen et al. 2007). Mutta juuri niukasti käytettävissä olevien rahoitusresurssien vuoksi on olennaisen tärkeää ymmärtää, että tehostettu turvallisuustoiminta tuottaa merkittäviä taloudellisia hyötyjä yrityksille. (Bergström 1999; Näsman & Ahonen 1999). Siten toiminnan tasapainoinen kehittyminen estyy resurssien tehottoman allokaation johdosta (Johnson et al. 2005). Mutta menestyvissä yrityksissä on turvallisuusjohtaminen liitetty eri prosesseihin, koska sillä on havaittu olevan selkeä kontribuutio tuottavuuteen (Grote 2008; Smallman & John 2001). Lainsäädännöllisillä toimenpiteillä on tähdätty työtapaturmien lukumäärien vähentämiseen ja terveyshaittojen ehkäisemiseen. Turvallisuusjohtamisen merkitystä ei ole täysin ymmärretty yrityksissä taloudelliseen tulokseen vaikuttavana tekijänä vaan se on nähty terveyttä ja turvallisuutta lisäävänä irrallisena tekijänä. Kuitenkin tapaturmat ja sairauspoissaolot vaikuttavat yrityksen taloudellisuuteen ja kannattavuuteen (Aaltonen et al. 2007; Robson et al. 2007). Kokonaisvaltainen turvallisuuden hallinta edellyttää juuri turvallisuusjohtamista, joka auttaa pk-yrityksiä parantamaan myös liiketoimintaansa. Keskeistä siinä on ennakoiva ja korjaava toiminta työympäristön jatkuvaksi parantamiseksi Tällainen lähestymistapa jokapäiväisen johtamisen yhteydessä vaatii ymmärrettävästi huomattavia resursseja. (Pybus 1996; Glendon et al. 2006). Varsinkin pienissä ja keskisuurissa yrityksissä ei ole riittävässä määrin hyödynnetty turvallisuusjohtamisen oppeja. Syynä on resurssien niukkuus ja paradigman huono soveltuvuus pk-sektorille. Tutkimusten mukaan ei ainakaan pienissä yrityksissä tunneta lainsäädännön vaatimuksia (Salminen et al. 2007; Lamm 2000). Toimialoittain tarkasteltuna tapaturmasuhteessa ei ole tapahtunut suuria muutoksia (Palukka & Salminen 2004). Englantilaisen tutkimuksen (HSE 2007) mukaan tarvitaan erilaisia malleja pienyrityksille, koska juuri sektorikohtaisten turvallisuusjohtamisen mallien puute on johtanut mittaviin menetyksiin, myös taloudellisesti. Ymmärrettävästi pienyrityksillä on vaikeuksia valita tai soveltaa eri johtamismalleja johtuen mallien monimutkaisuudesta tai runsaudesta. Mutta yhtenä vaikeutena on myös turvallisuusjärjestelmän tai -intervention vaatima erilainen aikajänne sekä toimintataso, joista aiheutuu helposti haja-8 4 naisuutta ja kirjavuutta toimintaan ja vastuihin. Juuri suuryritysten resursseista johtuen ymmärretään ja osataan turvallisuusasiat suhteuttaa oikein pitkän ja/tai lyhyen aikavälin prosesseihin. (Cagno et al. 2001; Virkkunen 2001) Käytännössä on tarkasteltu organisaatioiden turvallisuuden (johtamisen) malleja, skeemoja tai stereotypioita, jotta saataisiin selvitettyä turvallisuutta lisääviä hyviä toimintatapoja. Suomessakin on julkaistu turvallisuusjohtamista käsitteleviä kirjoja, oppaita ja muuta materiaalia (työ)turvallisuuden parantamiseksi (Hämäläinen & Anttila 2008; Simola 2005; Rantanen et al. 2007). Vaikka turvallisuusjohtamista on toteutettu organisaatioissa ja erilaisten projektien muodossa, niin ei seurantaa eikä vaikuttavuutta ole arvioitu riittävästi. Tanskalaisen tutkimuksen (Jensen et al. 2001) mukaan pienyritysten mahdollisuus noudattaa lainsäädännöllisiä velvoitteita/vaatimuksia, kuten riskien arviointia osana turvallisuusjohtamista, on hyvin rajallista, sillä vain pieni vähemmistö niistä kykenee siihen ja silloinkin yrityksessä on oltava usein ulkopuolinen asiantuntija. Tämä näyttäisi pitävän paikkansa myös suomalaisessa työelämässä, sillä tulokset eivät ole olleet mairittelevia tapaturmatilastojen valossa, vaikka turvallisuusjohtamisen nykyisiä malleja on sovellettu. Pientyöpaikkojen osaamattomuudesta ja resurssien niukkuudesta työsuojelussa seuraa työturvallisuusasioiden läpiviemiseksi vaikeuksia (Rantanen & Pääkkönen 2007). Myös esimerkiksi Iso-Britanniassa on huomattu pk-sektorin yritysten turvallisuusresurssien niukkuus, jonka vuoksi on kehitetty uudenalainen lähestymistapa, ns. yksinkertainen OHS-malli, jossa on lähtökohtana työturvallisuuden ja työterveyden hallinnan perustuntemus. Tällöin yritysten johto kykenee itse tuottamaan riittävästi toimintasuunnitelmia ja johtamaan turvallisuuden hallintaa. (Walker & Tait 2004) Tapaturmien lukumäärän vähentäminen, jopa nopeakin, on mahdollista, jos työturvallisuustyölle asetetaan selkeät tavoitteet, joiden toteuttamista varten taataan riittävät toimintaresurssit ja -tavat. Menestyksellisessä toiminnassa jaetaan vastuuta ja valtaa myös alaspäin. Esimerkiksi Boliden Harjavalta Oy saavutti asetetun tavoitteensa muutamassa vuodessa. Yhtiössä tehty turvallisuustyö on tuottanut positiivista tulosta ja yli yhden päivän sairauspoissaolon vaativien tapaturmien lukumäärä on saatu lähes nollaan. Toiminnan lähtökohtana oli yksinkertainen malli eli tässä tapauksessa tapaturmien torjuminen. Näin keskityttiin yhteen asiaan kerralla, eikä turvallisuustyö hajaantunut moninaiseksi vyyhdeksi. (Palukka & Hämäläinen 2007) Mitä pienempi yritys, sitä monipuolisempia taitoja ja tietoja työntekijältä edellytetään työtehtävien hoitamisessa. Yrityksen koolla on vaikutuksia työympäristöön ja kysyntään erityisosaamisesta, joita vaaditaan uhkien ja vaarojen havaitsemiseksi sekä toimenpiteisiin ryhtymiseksi. Asiakas ja tuotanto tulevat ensisijassa. Vasta kun ongelmista tulee merkittäviä tai viranomainen vaatii toimenpiteitä, niin työympäristö asetetaan etusijalle useissa pienyrityksissä - ei välinpitämättömyydestä, vaan pikemmin ajan puutteesta ja tietämättömyydestä työturvallisuutta ja -terveyttä kohtaan. (Bornberger-Dankvardt et al. 2005) Yhteenvetona voidaan todeta, että turvallisuusjohtaminen ei ole laajassa mitassa toteutunut Suomessa. Turvallisuusjohtamisen kehityshankkeisiin on yleensä osallistunut lähinnä isoja yrityksiä,9 5 joten turvallisuusjohtamisen kehittämisessä on lähinnä huomioitu isojen yritysten tarpeet. Menetelmät ovat muodostuneet pienille yrityksille liian kankeiksi toteuttaa. Tästä syystä on tärkeä selvittää turvallisuusasioita pk- ja ennen kaikkea pienyrityksissä. 3. Menetelmät ja aineisto Raportin aineisto koostuu kahdenlaisista lähteistä, joista toinen perustuu yritysten toimintatilanteisiin ja toinen turvallisuusmenetelmiä kuvaavaan kirjallisuuteen. Hankkeessa oli mukana kuusi yritystä, joista neljä edusti metalli- ja koneteollisuutta, yksi oli putkieristystä harjoittava yritys sekä yksi sisustuspatjoja ja -peitteitä valmistava yritys. Mukana olevien yritysten henkilöstömäärä oli alle 20, pienimmässä oli 2 henkilöä ja suurimmassa 17. Yritysten turvallisuustoiminnan selvittämiseksi käytettiin menetelminä haastatteluja, keskusteluja ja havainnointia, jotta saatiin selville ongelmia ja pullonkauloja. Niiden perusteella pyrittiin luomaan käsityksiä tarvittavasta turvallisuuden hallintamallista. Toisena tämän raportin aineistona on käytetty eri maissa kuten Ruotsissa, Saksassa, Sveitsissä, Englannissa, USA:ssa ja Uudessa Seelannissa, julkaistuja työturvallisuusoppaita ja -ohjeita, kehitettyjä turvallisuusjohtamismenetelmiä ja työkaluja. Sisältöanalyysin avulla pyrittiin selvittämään niiden keskeiset aihealueet, jotka edistävät työturvallisuutta ja ovat yksinkertaisia ja helppokäyttöisiä. Näiden avulla voitiin hahmotella työturvallisuuden johtamistyökalua. Molempien aineistojen yhdistetty tulos tuotti alustavan työkalun turvallisuuden hallinnalle. Sen parantamiseksi tehtiin useampia iterointikierroksia, joita arvioitiin käytettävyysselvityksellä. 4. Hankkeen toteutus ja tulokset Hankkeen toteutus jakaantui kolmeen osaan. Ensimmäisessä osassa tarkasteltiin yrityksissä toteutettua turvallisuusjohtamista kirjallisuuden perusteella sekä haastattelujen avulla. Toisessa osassa kehitettiin pk-yritysten turvallisuusjohtamiselle toimintatapaa ja mallia. Kolmannessa osatehtävässä sovellettiin ja testattiin kehitettyä turvallisuusjohtamismallia. 4.1 Kirjallisuuskatsaus Toisena tehtävänä tarkasteltiin kirjallisuuskatsauksen avulla käytössä olevia turvallisuuden hallintaan tarkoitettuja käytäntöjä, menetelmiä ja johtamisjärjestelmiä eri maissa. Osion tehtävänä oli edelleen laajentaa näkemystä turvallisuusjohtamisesta ja sen merkityksestä muuhun toimintaan. Samalla kartoitettiin maailmalta löytyviä uusia ja yksinkertaisia johtamismalleja ja -työkaluja erityisesti pienyritysten käyttöön. Myös yksikössämme (turvallisuuden johtaminen ja suunnittelu) on viime aikoina tarkasteltu turvallisuusjohtamista, esimerkiksi huvipuistoissa, jossa on ollut huomioitavana sekä asiakas- että työturvallisuusnäkökulmasta. Niiden käyttöön on kehitetty opas turval-10 6 lisuustyöhön, jota voidaan hyödyntää tässäkin hankkeessa (Huvipuistojen turvallisuusjohtaminen 2009). Erilaisia pien- ja keskisuurille yrityksille tarkoitettuja menetelmiä ja johtamisjärjestelmiä havaittiin olevan seuraavissa maissa: Ruotsi, Englanti, Saksa, Sveitsi, USA ja Uusi Seelanti. Esimerkiksi saman kielialueen ja maantieteellisen sijainnin omaavissa maissa on hyvin samankaltaisia malleja, kuten Sveitsi ja Itävalta sekä Uusi Seelanti ja Australia. Luultavasti useimmissa maissa on vastaavia oppaita, mutta kielitaito asetti rajoituksia. Suomessakin on pohdittu jossain määrin pienyritysten turvallisuuden parantamista systemaattisesti. Seuraavaksi on lyhyesti esitetty kyseisten maiden malleja. Englanti Englannissa on pyritty ottamaan käyttöön yksinkertainen malli, jotta kokonaisuus ei hautaudu yksityiskohtien tarkasteluun. Selkeään malliin sisältyy ajatus, että sitä voidaan tarvittaessa täydentää työsuojeluhenkilöstön, viranomaisten tai asiantuntijoiden tekemillä tarkemmilla selvityksillä. Englantilainen turvallisuus- ja terveysalan viranomainen Health and Safety Executive (HSE) on rakentanut työpaikkojen riskin arvioimiseksi viisiportaisen mallin (Five Step): 1. tunnista vaarat 2. selvitä kuka voi vahingoittua ja miten 3. arvioi riskit ja ratkaise turvatoimenpiteet 4. kirjaa havainnot ja toteuta ne 5. tarkastele arviointia ja päivitä sitä tarvittaessa. Lähtökohtana tässä työvälineessä on, että asioista ei tehdä liian monimutkaisia. Useilla työpaikoilla vakavat vaarat ovat harvinaisia ja yksinkertaisia. Jos tunnistat vaarat, arvioi, ovatko varotoimet riittävät. Terve järki riittää sellaisten asioiden arvioimiseksi, jotka voidaan aistein havaita. Työvälineen Five Step käytettävyyttä on tutkittu englantilaisissa pienyrityksissä. Tutkimuksen (Gaskell et al. 2007) mukaan johto omaksui kyseisen riskienarviointimenetelmän helposti. Juuri tällainen jäsennelty lähestymistapa soveltui erittäin hyvin kartoituksiin yrityksissä ja kyseisen prosessin olivat sisäistäneet kaikki osallistujat. Suurimassa osassa pk-yrityksiä kerrottiin riskienarviointiprosessin tuottaneen liiketoiminnallisia hyötyjä, jotka näkyivät lähinnä toteutuneina kustannusten vähenemisenä. Toisen tutkimuksen (Lansdown et al. 2007) mukaan yksinkertainen riskienarviointimenetelmä ei sovellu kaikkiin yrityksiin, vaan tarvittaisiin sektorikohtaisia työturvallisuus- ja -terveysmenetelmiä. Kuitenkin osallistuvissa pk-yrityksissä pystyttiin toteuttamaan arviointiprosessi ja hyödyntämään materiaalia ilman ulkopuolista tukea. Johtopäätöksenä oli myös, että käyttäjäkeskeinen lähestymistapa tuottaa välitöntä taloudellista hyötyä pienyritykselle. Tarkasteltaessa työsuojelukysymyksiä laajemmin, painotetaan Englannissakin johdon osallistumista. Johdon jäsenillä pitäisi olla selkeä käsitys liiketoimintaan liittyvistä keskeisistä OHS-kysymyk-11 7 sistä. Kuitenkin työsuojeluasioiden epäselvyyksien ratkaisemisessa tarvitaan monipuolisia työkaluja riskien arvioinnin lisäksi, kuten työpaikkakierroksia, työntekijöiden näkökantojen selvittämistä, HSE:n verkkosivujen ja Infolinen hyödyntämistä. Lisäinformaatiota saadaan lisäksi tarkastelemalla valmistajan ohjeita sekä pitämällä yhteyttä ammattijärjestöihin. Ruotsi Tutkimuksen (Birgersdotter, Schmidt & Antonsson 2002) mukaan työympäristöä koskevan lainsäädännön vaatimukset ei toteudu tyydyttävästi organisaatioissa, etenkään pienyrityksissä. Koska tavanomaisena käsityksenä oletetaan oman työympäristön olevan verrattain hyvä, niin silloin motivaatio muutokseen on heikko. Tämä yhdistettynä pienyritysten rajallisiin resursseihin tarkoittaa, että työympäristötyössä tarvitaan tietynlainen turvallisuuden hallintaparadigma. Ruotsissa on myös kehitetty turvallisuusjohtamista varten menetelmä, joka on lakisääteinen. Siitä käytetään nimeä systemaattinen työympäristötyö (systematiskt arbetsmiljöarbete = SAM), josta on tehty oma versio pienille ja keskisuurille yrityksille sekä julkiselle sektorille. (AFS 2008) Systemaattisessa turvallisuustyössä kiinnitetään huomiota työympäristön fyysisiin ominaisuuksiin sekä psyykkisiin että sosiaalisiin oloihin. Huomiota on kiinnitettävä niihin asioihin, joista voi olla seurauksena loukkaantumisia tai kärsimyksiä, tekemällä toimenpiteitä vaarojen poistamiseksi ja työolojen parantamiseksi. SAM-mallia toteutettaessa korostetaan yhteistyön merkitystä. Lyhyesti sanottuna SAM tarkoittaa, että ensin kartoitetaan työoloja, jonka perusteella tehdään riskien arviointi ja toimenpidesuunnitelmat toteutuksineen ja lopuksi tehdään työturvallisuusohjelma. Viimeksi mainitussa kuvataan turvallisuustyöhön osallistuvien tehtävät vastuineen sekä tarvittava koulutus. (AFS 2008; AMV 2010) Perusajatuksena SAM-mallissa on jatkuva parantaminen, joka lähtee nykytilan kartoituksesta. Seuraavana vaiheena ovat riskianalyysi vaarojen priorisoinniksi, mihin sitten yhdistetään yrityksen ja työsuojelun toimintaohjelman tavoitteet. Näin muodostuu lopullinen toteuttamisjärjestys tehtäville toimenpiteille, joita tarkastellaan edelleen seurannan ja arvioinnin avulla. Sitten on taas edessä uusi kierros. Parantaminen Nykytilanne Riskianalyysi Riskianalyysi Tärkeysjärjestys Seuranta ja arviointi Nykytilanteen kartoitus Toimenpiteiden toteutus Kuvio 2. Ruotsalainen turvallisuusjohtamismalli (AFS 2008) Tavoite Työsuojelun toimintaohjelma12 8 Nykytilan kartoitus sisältää yrityksen nykyisen turvallisuustyön, ympäristön analyysin SWOT- ja/ tai PEST-analyysin avulla. Lisäksi selvitetään tilastollisia analyyseja pienyritysten toiminnasta (mikäli mahdollista). Kuviossa 2 on esitetty SAM-mallin pääperiaatteet. Tutkimuksen (Bornberger- Dankvardt et al. 2005) mukaan tämä parantamissykli vaatii uudenlaisen työskentelytavan pienissä yrityksissä, koska turvallisuuden päämäärää ja suoritustavoitetta on muotoiltava uuden riskianalyysin perusteella. Suurin osa yrityksistä on onnistunut ottamaan käyttöön SAM-menetelmän oma-aloitteisesti eikä siten niitä ole tarvinnut tukea. Suurimmassa osassa pienyrityksiä on tehty työturvallisuustyötä ennen SAM:n voimaantuloa, mikä on helpottanut sen käyttöönottoa. Lisäksi yrityksillä on ollut kokemusta järjestelmällisestä laatutyöstä, joka on lisännyt niiden kiinnostusta muuhunkin systemaattiseen tarkasteluun, kuten työturvallisuuden hallintajärjestelmään. (Antonsson 2000) Saksa Pienyritysten työturvallisuuden parantamiseksi on suunniteltu kolme työkalua eli kolme tietä, joilla päästään yhteen päämäärään. Nämä työkalut ovat amadeus, basik-net ja GUSIK, joita on menestyksekkäästi testattu useissa sadoissa pienyrityksissä. Tavoitteena on ollut kehittää malli pienyritysten työterveyden ja työsuojelun tehostamiseksi. Kehitystyön tuloksena on päädytty kolmeen malliin, joissa voidaan huomioida alun alkaen toimialan pienyritysten erityispiirteitä. Näin voidaan kohdentaa ja tehostaa turvallisuustyötä allokoimalla resursseja tehokkaasti. Kuviossa 3 ja 4 on esitetty kaavioina kaksi menetelmää: amadeus ja basik-net. (BAuA 2009) amadeus basik-net Perustyöväline Perustyöväline + Aloitustarkistuslista 301/302, vaarojen arviointi ja toimenpiteiden teho, yhteistyö itsearvioituna CASA-käytäntöjen mukaan Vaarojen arviointi ja toimenpiteet, kaksivuotiskausittain Yhteistyöhön opastus toimialoittain Vaarojen arviointi Vaarallisten aineiden rekisteri Online-neuvonta Vaarojen arviointi ja toimenpiteet, vuosittain Yhteistyöhön opastus paikkakunnittain Tapaturmatutkinta Viranomaiskontaktit Aiemmat raportit Yhteistyöopastus Alueellisten yritysten vuosittaiset kokoontumiset: kokemusten vaihto työturvallisuusasiantuntijoiden ja työterveyslääkärien kanssa 1. vuosi 2.vuosi 3.vuosi 4. vuosi 5 Alkukokoontuminen Johdantoseminaari Vaarojen arviointi -koulutus Perusopastus Käynnistyssovellutus Internet-tarkistuslista Informaatio Perusopastus Käynnistyssovellutus Internet-tarkistuslista Informaatio Kuvio 3. amadeus (BAuA 2009) Kuvio 4. basik-net (BAuA 2009) GUSIK on suunnattu lähinnä käsityöläisorganisaatioille. Sisällöllisesti se on lähellä amadeusta, vaikka sen toimintatapa on hieman erilainen. Näissä molemmissa (GUSIK ja amadeus) on lähtökohtana, että yritykset muodostavat jo ennen varsinaista opastusta ja tukea verkoston, jossa ne voivat oppia toisiltaan. Kaikissa malleissa on sisällöllisenä oppimispäämääränä työterveys- ja työsuojeluvaatimusten tunteminen, mihin pienyrittäjä perehdytetään varovaisesti. Näytä lisää
Tampereen teknillinen yliopisto - Tampere University of Technology Sanna Anttila, Toni Hyytinen & Jouni Kivistö-Rahnasto Yritysten henkilöstön kokonaisturvallisuuden ja työhyvinvoinnin järjestelmällinen Lisätiedot Tuottavuus ja turvallisuus huipputasolle
Tuottavuus ja turvallisuus huipputasolle Työympäristökilpailu 2002 2005 Tekstit: Jukka Tiihonen (toim.) Petra Houghton Heikki Laitinen Arja Liinamaa Paula Maunumäki Jukka Muukkonen Terhi Saranen Johanna Lisätiedot TOIMINTATAVAN KEHITTÄMINEN TEOLLISUUDEN PALVELUIDEN TURVALLISUUSJOHTAMISEEN - Palveluntuottajan näkökulma
TOIMINTATAVAN KEHITTÄMINEN TEOLLISUUDEN PALVELUIDEN TURVALLISUUSJOHTAMISEEN - Palveluntuottajan näkökulma Loppuraportti TSR-hankenumero 106279 Sanna Nenonen Juha Vasara Anssi Litmanen Jussi Ylinaatu Jouni Lisätiedot Työhyvinvointia työpaikoille
Työhyvinvointia työpaikoille opas terveyden, turvallisuuden ja työkyvyn edistämiseen pientyöpaikoilla Työurien jatkamisen tuki 2012 2014 -hanke Marja Heikkilä ja Pirkko Mäkelä-Pusa Kuntoutussäätiö Kuntoutussäätiö Lisätiedot Riskien arviointi työpaikalla. työkirja
Riskien arviointi työpaikalla työkirja Sosiaali- ja terveysministeriö, Työsuojeluosasto Työturvallisuuskeskus 26.2.2013 Riski Arvin selainversion mukaiset päivitykset Kerttuli Harjanne, Työturvallisuuskeskus Lisätiedot RIIKKA LAURILA TYÖSUOJELUN VAHVISTAMINEN UUDELLA TOIMINTAMALLILLA. Diplomityö
RIIKKA LAURILA TYÖSUOJELUN VAHVISTAMINEN UUDELLA TOIMINTAMALLILLA Diplomityö Tarkastaja: professori Jouni Kivistö- Rahnasto Tarkastaja ja aihe hyväksytty Automaatio-, kone- ja materiaalitekniikan tiedekuntaneuvoston Lisätiedot Verkkopalvelun hyöty pienelle yritykselle ja työterveyshuollolle
Verkkopalvelun hyöty pienelle yritykselle ja työterveyshuollolle Kehityshankkeen loppuraportti 4.6.27 Hannu Virokannas 1), Maiju Österman 1, 2), Tuomas Kopperoinen 1, 2), Hannu Anttonen 3), Timo Leino Lisätiedot Piia Kiltti Työturvallisuuden hyvät käytännöt Kysely työturvallisuuden hyvistä käytännöistä
Turvallisuustekniikan laitos. Raportti 9 Institute of Occupational Safety Engineering. Report 9 Piia Kiltti Työturvallisuuden hyvät käytännöt Kysely työturvallisuuden hyvistä käytännöistä Tampere 4 Tampereen Lisätiedot Tietoturvatietoisuuden edistäminen
Tietoturvatietoisuuden edistäminen Seminaariraportti Tampereen teknillinen yliopisto Tietoliikennetekniikan laitos Seminaari, Tietojenkäsittelyn turvallisuus (TLT-3600) Talvilukukausi 2008 2009 Jukka Koskinen Lisätiedot YHTEISTEN TYÖPAIKKOJEN TURVALLISUUS
56 YHTEISTEN TYÖPAIKKOJEN TURVALLISUUS Merja Mynttinen Opinnäytetyö YLEMPI AMK-TUTKINTO Joulukuu 2006 Tekniikka ja liikenne 1 Tekijä MYNTTINEN, Merja Julkaisun laji Opinnäytetyö Sivumäärä 56 Luottamuksellisuus Lisätiedot Osa I. Työterveyshuollon kustannusvaikuttavuus Tyky-toiminnan vaikutukset pk-yritykselle. Osa II. Tyky-toiminnasta taloudellista hyötyä Posteri
Osa I Työterveyshuollon kustannusvaikuttavuus Tyky-toiminnan vaikutukset pk-yritykselle Osa II Tyky-toiminnasta taloudellista hyötyä Posteri Hoitotyön koulutusohjelma, terveydenhoitaja Opinnäytetyö Kevät Lisätiedot Nolla tapaturmaa -foorumin vaikutukset ja kokemukset. Tutkimusraportti
Inhimillinen työ Tapaturmien ehkäisy -tiimi Nolla tapaturmaa -foorumin vaikutukset ja kokemukset Tutkimusraportti 19.11.2009 Henriikka Virta Eeva Liisanantti Markku Aaltonen Tutkimus on toteutettu Työsuojelurahaston Lisätiedot Maatilan turvallisuuden johtaminen maatilan riskien tunnistamisen ja arvioinnin kehittäminen
Maa- ja elintarviketalous 126 Maatilan turvallisuuden johtaminen maatilan riskien tunnistamisen ja arvioinnin kehittäminen Jarkko Leppälä, Mervi Murtonen, Antti Suokannas, Marja Lehto, Alina Sinisalo ja Lisätiedot KATRI SJÖHOLM TURVALLISUUDEN NYKYTILAN KARTOITUS PALVELUALAN YRITYKSESSÄ
KATRI SJÖHOLM TURVALLISUUDEN NYKYTILAN KARTOITUS PALVELUALAN YRITYKSESSÄ Diplomityö Tarkastaja: professori Kaija Leena Saarela Tarkastaja ja aihe hyväksytty Automaatio-, kone- ja materiaalitekniikan tiedekuntaneuvoston Lisätiedot TYÖTERVEYS JA TYÖTURVALLISUUS TUOTTAVUUSTEKIJÄNÄ
Inhimillinen työ osaamiskeskus Työturvallisuustiimi Työtapaturmien aiheuttamat kustannukset Työturvallisuuden merkitys työpaikkojen tuottavuuteen Julkaistu seuraavien rahoittajien tuella TYÖTERVEYS JA Lisätiedot ProTouch Strategia käytäntöön
Työtieteen hankeraportteja No. 34 Tommi Autio, Venla Räisänen, Jarmo Vorne, Janne Sinisammal ja Paula Naumanen ProTouch Strategia käytäntöön ProTouch hankkeen loppuraportti Julkaistu Työsuojelurahaston Lisätiedot ApteekkiTyky-kansio. Apteekkien Eläkekassa. Apteekkien Työnantajaliitto. Palvelualojen ammattiliitto PAM. Suomen Apteekkariliitto
ApteekkiTyky-kansio Apteekkien Eläkekassa Apteekkien Työnantajaliitto Palvelualojen ammattiliitto PAM Suomen Apteekkariliitto Suomen Farmasialiitto Työturvallisuuskeskus Taitto: Pen & Pen 2003 Sisältö Lisätiedot Selvitys työkyvyn tuen malleista. ja työterveyshuoltoyhteistyöstä vuokratyössä 12.12.2012. Kimmo Terävä
Selvitys työkyvyn tuen malleista ja työterveyshuoltoyhteistyöstä vuokratyössä 12.12.2012 Kimmo Terävä 1 Sisällys 1. Johdanto... 3 2. Työkyvyn tuki vuokratyössä -hanke... 4 2.1 Tämä selvitys ja sen toteuttaminen... Lisätiedot Riskienhallinta radan suunnittelussa LIIKENNEVIRASTON OHJEITA
Riskienhallinta radan suunnittelussa 10 2010 LIIKENNEVIRASTON OHJEITA Riskienhallinta radan suunnittelussa Liikenneviraston ohjeita 10/2010 Liikennevirasto Helsinki 2010 Kannen kuvat: Markku Nummelin Lisätiedot TURVALLISUUSJOHTAMISEN TOIMINTAMALLI. Teollisuuden palveluja tarjoaville yrityksille
TURVALLISUUSJOHTAMISEN TOIMINTAMALLI Teollisuuden palveluja tarjoaville yrityksille Sanna Nenonen Juha Vasara Anssi Litmanen Janne Haatainen Toni Hyytinen Sami Häkkinen Tomi Kangas Jouni Kivistö-Rahnasto Lisätiedot TOIMINTATAVAN KEHITTÄMINEN TEOLLISUUDEN PALVELUIDEN TURVALLISUUSJOHTAMISEEN - Palveluntuottajan näkökulma
TOIMINTATAVAN KEHITTÄMINEN TEOLLISUUDEN PALVELUIDEN TURVALLISUUSJOHTAMISEEN - Palveluntuottajan näkökulma Loppuraportti TSR-hankenumero 106279 Sanna Nenonen Juha Vasara Anssi Litmanen Jussi Ylinaatu Jouni Lisätiedot VUOKKO PURO YRITYKSEN TURVALLISUUDEN HALLINTAMENETTELYT TYÖ- TURVALLISUUSTASON MITTARINA. Diplomityö
VUOKKO PURO YRITYKSEN TURVALLISUUDEN HALLINTAMENETTELYT TYÖ- TURVALLISUUSTASON MITTARINA Diplomityö Tarkastaja: professori Kaija Leena Saarela Tarkastaja ja aihe hyväksytty Luonnontieteiden tiedekuntaneuvoston Lisätiedot PIENTYÖPAIKAT TYÖKYVYN TUKIJOIKSI
Marja Heikkilä, Pauliina Juntunen ja Pirkko Mäkelä-Pusa PIENTYÖPAIKAT TYÖKYVYN TUKIJOIKSI Kokemuksia ja havaintoja kehittämistyöstä Kuntoutussäätiö PIENTYÖPAIKAT TYÖKYVYN TUKIJOIKSI Kokemuksia ja havaintoja Lisätiedot TYÖSTÄ JOHTUVA STRESSI. Kuinka sitä voi hallita?
TYÖSTÄ JOHTUVA STRESSI Kuinka sitä voi hallita? Sisältö 1. Johdanto 2. Työstressi 2.1. Mitä stressi on? 2.2. Mikä aiheuttaa työstressiä? 2.3. Työstressin vaikutukset yksilöihin ja organisaatioihin 2.4. Lisätiedot Työkyvyn tuki vuokratyössä
Työkyvyn tuki vuokratyössä Kimmo Terävä Työkyvyn tuki vuokratyössä Työkyvyn tuki vuokratyössä Kimmo Terävä Julkaisija: Kuntoutussäätiö Pakarituvantie 4 5, PL 39, 00411 Helsinki www.kuntoutussaatio.fi ISBN Lisätiedot Mittaaminen osana työturvallisuuden johtamista
Mittaaminen osana työturvallisuuden johtamista Sisältö Alkusanat... 3 Käsitteitä ja määritelmiä... 4 Työturvallisuuden mittaaminen... 7 Mittaamisen tavoitteena oman toiminnan kehittäminen... 8 Mittaamisen Lisätiedot Yhteenveto verkottuneen toiminnan turvallisuudesta tehdyistä tutkimuksista ja selvityksistä
TUTKIMUSRAPORTTI VTT-R-07169-08 Kemikaaliverkot Yhteenveto verkottuneen toiminnan turvallisuudesta tehdyistä tutkimuksista ja selvityksistä Kirjoittajat: Luottamuksellisuus: Yngve Malmén & Ismo Ruohomäki Lisätiedot Pk-yrityksen turvallisuuden hallinta
Pk-yrityksen turvallisuuden hallinta Työturvallisuustyö Pk-yritysten työturvallisuuden parantamiselle on monta hyvää perustetta. Tapaturmien ehkäisy tuottaa merkittäviä taloudellisia hyötyjä, mikä ennakoivana Lisätiedot Paikallinen turvallisuussuunnittelu. Prosessi tutuksi ja ideoita työn kehittämiseen kunnissa
Paikallinen turvallisuussuunnittelu Prosessi tutuksi ja ideoita työn kehittämiseen kunnissa 1 Tämä julkaisu on tarkoitettu erityisesti Sinulle, joka osallistut paikalliseen, seudulliseen tai maakunnalliseen Lisätiedot Henkilöstöraportointi, johtaminen ja työssä jaksaminen Henkilöstövoimavarojen seuranta ja sen hyödyntäminen-tutkimuksen keskeiset havainnot